מחלקת הנוער של מכבי ת'א החלה עונה שניה של פעילות תחת הניהול המקצועי של צמד ההולנדים, פטריק ואן לוון וריימונד אוטוולד. כחלק מהניחוח האירופאי שאופף את מתחם האימונים של המועדון בשכונת קרית שלום נוסף בסופ'ש הזה טורניר נוער בינלאומי, יוזמה מבורכת של הנהלת מכבי ת'א - שמאפשרת לכדורגלנים מארבע קבוצות נוער לשחק מול כדורגלנים מקבוצות שמגיעות מאקדמיות כדורגל מכובדות באירופה - מה גם שניתנת אפשרות למאמנים ישראלים להגיע ולהתרשם מקרוב מדפוסי העבודה של הקבוצות האירופאיות. את פינת הבלוגים שלנו הקדשנו לכתבות וראיונות סביב הטורניר, כפי שפורסמו באתר הרשמי של מכבי ת'א.
היום יצא לדרך טורניר נוער בהשתתפות קבוצות הנוער של מכבי ת'א, הפועל ראשל'צ, בית'ר ירושלים, מכבי חיפה, באיירן לברקוזן הגרמנית והכוכב האדום פריז מצרפת. המשחקים נערכים בשיטה של 30 דקות כל מחצית. במשחק הפתיחה נפרדו מכבי ת'א והפועל ראשל'צ בתוצאת תיקו 1:1 - לאחר שבמחצית השניה ראשל'צ הוליכה ראשונה ושער שוויון של מכבי ת'א הגיע מרגלו של וויליאם אגדה. בית'ר ירושלים זכתה בניצחון 0:1 על הכוכב האדום פריז - משער שהבקיע ניב בדש. מכבי חיפה סיימה את משחקה מול באיירן לברקוזן בתוצאת שוויון 2:2, משערים שהביקעו לזכותה גיל חדד וגיא דהן. לברקוזן שהפסידה 3:1 לנבחרת הנוער באמצע השבוע, במשחק שאותו שפט מתנדב מטעם ההתאחדות ללא קוונים - בגלל שלא התייצבו למשחק שופטים. לצפייה בגלריית תמונות מהמשחקים, הקליקו כאן.
מחר יארחו המגרשים בקרית שלום את המשחקים הבאים. המנה הראשונה של המשחקים תחל בשעה 11:00 בשני מגרשים מקבילים - באחד תארח מכבי ת'א את הכוכב האדום פריז ובשני ייפגשו באיירן לברקוזן ובית'ר ירושלים. בשעה 12:15 יחל המשחק בין מכבי חיפה והפועל ראשל'צ. בשעה 13:30 תארח מכבי ת'א את בית'ר ירושלים. בשעה 14:45 ייערכו שני משחקים - במגרש אחד ישחקו באיירן לברקוזן והפועל ראשל'צ ובמגרש המקביל ייפגשו מכבי חיפה והכוכב האדום פריז.
ביום ראשון, בשעה 10:00 ייערכו שני משחקים במקביל: במגרש אחד תארח מכבי ת'א את באיירן לברקוזן ובמגרש השני ישחקו הפועל ראשון לציון והכוכב האדום פריז. בשעה 11:15 יחל המשחק בין מכבי חיפה לבית'ר ירושלים. בשעה 12:30 יחל המשחק בין באיירן לברקוזן להכוכב האדום פריז. בשעה 13:45 יחל המשחק בין הפועל ראשון לציון לבית'ר ירושלים, ובמקביל תארח מכבי ת'א את מכבי חיפה. החל מהשעה 15:00 ייערך טקס הסיום וחלוקת הפרסים. הכניסה למשחקים חופשית.